
Београд, Булевар краља Александра 282
Број:
Датум:
У Г О В О Р
О ПРУЖАЊУ УСЛУГА
Закључен између уговорних страна:

1. ЈАВНО ПРЕДУЗЕЋЕ «ПУТЕВИ СРБИЈЕ» Београд, Булевар краља Александра број 282, матични број 20132248, ПИБ 104260456, број рачуна 105-4681-51 код „АИК БАНКЕ“ Београд,телефон 011/30-40-701, које заступа в.д. директора Зоран Дробњак, дипл.грађ.инж. (у даљем тексту: Наручилац),
1. ______________________________________________, _______________, ул. ________________________ број ____, матични број _________________, ПИБ _________________, број рачуна _________________, отворен код __________________________, које заступа ______________________________ (у даљем тексту: Пружалац услуге)

Чланови групе понуђача:

1. __________________________________________

1. __________________________________________

Подизвођачи:

1. __________________________________________

1. __________________________________________

Члан 1.
Уговорне стране констатују:
· да је Наручилац на основу чл. 52. и 93. Закона о јавним набавкама („Сл. Гласник РС“, бр. 91/2019 и 92/2023) и на основу позива за подношење понуда за јавну набавку услуга – План детаљне регулације за реконструкцију друмско железничког моста преко реке Дунав - «ПАНЧЕВАЧКИ МОСТ» у Београду на државном путу IБ реда број 47, деоница: Београд (Богословија) – петља Крњача и изградњу приступних рампи;
· да је Пружалац услуга дана ____________ 2025. године, поднео понуду број _________________, која се налази у прилогу Уговора и саставни је део овог Уговора;
· да је Наручилац у складу са чл. 146. Закона о јавним набавкама, на основу понуде Пружаоца услуга и Одлуке о додели уговора бр. ______________ од _______________ 2025. године, изабрао Пружаоца услуга за закључење Уговора о јавној набавци;


ПРЕДМЕТ УГОВОРА
Члан 2. 
Предмет уговора је израда Плана детаљне регулације за реконструкцију друмско железничког моста преко реке Дунав - «ПАНЧЕВАЧКИ МОСТ» у Београду на државном путу IБ реда број 47, деоница: Београд (Богословија) – петља Крњача и изградњу приступних рампи, у складу са Програмским из конкурсне документације. 

ВРЕДНОСТ УСЛУГА
Члан 3.
Уговорену цену чине:
1. цена израде Плана детаљне регулације из чл. 2. овог Уговора, са свим пратећим трошковима, без пореза на додату вредност, у износу од ___________________ динара,
1. порез на додату вредност у износу од ________________ динара,
Укупна уговорена цена износи ___________________ динара

(словима:_________________________________________________________динара)

Члан 4.

Уговорена вредност је укупна цена из Понуде Пружаоца услуге и иста представља максималан плативи износ Пружаоцу. 
Измена уговорене вредности (цене) у смислу њеног увећања могућа је под условима утврђеним документацијом за јавну набавку бр. 61/2025 и овим уговором, само под условима и у границама прописаним одредбама Закона о јавним набавкама које се односе на измене током трајања уговора. 
Уговорена вредност (цена) може бити повећана током трајања уговора само у случају наступања непредвиђених околности које би условиле додатна кадровска, материјална или временска ангажовања Пружаоца, из објективних разлога који се нису могли предвидети у тренутку објављивања јавног позива за подношење понуда и документације за јавну набавку на основу које је закључен овај уговор, као и из разлога који би били повезани са изменама прописа, неочекиваним догађајима, ванредним околностима, актима и/или мерама државне власти, потребом за отклањањем ризика од наступања штете, вишом силом, или из других разлога на које Наручилац није могао да утиче. У таквом случају, биће закључен посебан анекс уговора, уз поштовање норми и ограничења која су прописана Законом о јавним набавкама за измене током трајања уговора.

ДИНАМИКА И НАЧИН ПЛАЋАЊА
Члан 5.

Уговорне стране су сагласне да ће Пружаоцу исплата уговореног износа из члана 3. овог Уговора да буде извршена према следећој динамици:
· 20% од уговорене вредности услуге - израде ПДР, по предаји материјала за организацију раног јавног увида;
· 50% од уговорене вредности услуге - израде ПДР, по предаји Нацрта ПДР а ради спровођења стручне контроле,
· 20% од уговорене вредности услуге – по предаји финалне верзије ПДР у којој је поступљено у складу са Извештајем о обављеном јавном увиду у Нацрт ПДР,
· 10% од уговорене вредности након усвајања и објављивања у службеном гласилу ПДР.

Наручилац се обавезује да достављене и оверене рачуне – ситуације плати Пружаоцу у року који не може да буде краћи од 15 дана, нити дужи од 45 дана од дана испостављања привремених ситуација, у складу са Законом о роковима измирења новчаних обавеза у комерцијалним трансакцијама („Сл. гласник РС“ број 119/2012, 68/2015, 113/2017, 91/2019, 44/2021 и 44/2021 – др. Закон, 130/2021, 129/2021- др. Закон и 138/2022) и то на рачун Пружаоца услуге бр. _____________________________ код _____________________________ банке.

РОК

Члан 6.
Рок за израду нацрта Плана детаљне регулације  је ______ дана од дана закључења Уговора;
Рок за израду Стратешке процене утицаја плана на животну средину је ______ дана од дана закључења Уговора;
Рок за израду финалне верзије Плана и извештаја о Стратешкој процени утицаја на животну средину је _______ дана од добијања Извештаја о обављеном Јавном увиду.

Рок за израду плана почиње од тренутка потписивања Уговора, уколико је донета Одлука о изради Плана или доношења Одлуке о изради плана, ако је иста донета после закључења Уговора о јавној набавци.
Роком за израду није обухваћено време потребно за: прикупљање података за израду плана (услови надлежних институција и предузећа, постојећа документација од значаја за израду плана, катастарске подлоге, израду топографске подлоге и формирање овереног и ажурног катастарско – топографског плана) и период обављања Јавног увида и стручне контроле истог.

МОГУЋНОСТ ИЗМЕНА УГОВОРА

Члан 7.

Уговорне стране могу приступити изменама Уговора у погледу рокова и/или начина пружања уговорених услуга, као и у погледу уговорене вредности уговорених услуга и/или других елемената уговора, на основу писаног споразума у форми анекса уговора, из објективних разлога који се нису могли предвидети у тренутку објављивања јавног позива за јавну набавку на основу које је закључен овај уговор, односно из објективних разлога који су јасно и прецизно одређени у јавном позиву и у документацији за предметну јавну набавку, у овом уговору, односно који су предвиђени посебним прописима, и то како по захтеву Наручиоца, тако и по захтеву Пружаоца уз поштовање одредби важећег Закона о јавним набавкама, уз посебну напомену да нису могуће измене којима би се променила природа Уговора. Ти разлози могу бити повезани са изменама прописа, неочекиваним догађајима, мерама и/или актима државне власти, потребом за отклањањем ризика од наступања штете, вишом силом, ванредним околностима, околностима које онемогућавају испуњење уговорних обавеза, а за које није одговорна страна која захтева измену уговора, или другим објективним разлозима на које уговорне стране нису могле да утичу.  



Члан 8.
Ако Пружалац услуга не испуни уговорне обавезе у роковима предвиђеним Динамичким планом и чланом 5. овог Уговора, дужан је да плати Наручиоцу казну у износу од 2‰ (два промила) дневно, а уколико укупна казна пређе износ од 5% од укупне уговорене вредности, Наручилац може једнострано раскинути уговор.
Износи уговорених казни обрачунавају се и наплаћују кроз прву наредну привремену ситуацију, док укупни износ примењених уговорних казни уговарачи утврђују у поступку коначног обрачуна.

ОБАВЕЗА ПРУЖАОЦА УСЛУГЕ
Члан 9.

Пружалац се обавезује да послове из члана 2. овог уговора изврши у складу са:
· Законом о планирању и изградњи („Сл. гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 - УС, 98/13 - УС, 132/14 145/14,83/2018, 31/2019, 37/2019- др. Закон 9/20, 52/21,  62/23 и 91/25).
· Законом о путевима („Службени гласник РС”, бр.41/2018, 95/2018-др. закон и 92/2023-др. закон)
· Законом о заштити животне средине („Сл. гласник РС”, бр. 135/2004, 36/2009, 36/2009-др. закон, 72/2009-др. закон, 43/2011-одлука УС, 14/2016, 76/2018, 95/2018-др. закон, 95/2018-др. закон  и 94/2024-др. закон) 
· Законом о стратешкој процени утицајана животну средину („Сл. гласник РС”, бр.24/2024)
· Правилником о условима које са аспекта безбедности саобраћаја морају да испуњавају путни објекти и други елементи јавног пута ("Сл. гласник РС", бр. 50/2011)
· Правилником о садржини, начину и поступку израде докумената просторног и урбанистичког планирања („Сл. гласник РС”, број 32/19 и 47/2025) 
· Правилником о садржини и начину вођења и одржавања Централног регистра планских докумената, Информационог система о стању у простору и локалног информационог система и дигиталном формату достављања планских докумената („Сл. гласник РС”, број 33/2025), ближе се прописује садржина и начин вођења и одржавања Централног регистра планских докумената, Информационог система о стању у простору и локалног информационог система планских докумената, као и дигиталних формата достављања планских докумената.
· Закон о железници („Сл. гласник РС“, број 41/18 и 62/23);
· Сви други важећи закони, подзаконска акта, стандарди и прописи који се односе на предмет пројекта.
· Да предмет уговора изради у роковима ближе утврђеним чланом 6. овог Уговора
· Да у року од 7 дана од дана закључења уговора доставе финансијски и динамички план реализације посла
· Да у року од 7 дана од дана закључења уговора доставе решење о члановима стручног тима сходно Конкурсној документацији 
· Да у року од 7 дана од дана закључења уговора достави уредно потписану и регистровану сопствену бланко меницу у складу са одредбама конкурсне документације. 

Члан 10.

Пружалац се обавезује да поступи по примедбама Наручиоца и Стручне контроле, без посебне накнаде, у року предвиђеним чланом 6. овог Уговора.


Члан 11.

Садржај и опремање предметнe планске документације  мора бити у сагласности са програмским задатком и законским прописима.

Члан 12.

Испорука Плана детаљне регулације
Пружалац услуге се обавезује да испоручи План детаљне регулације:
· за потребе одржавања раног јавног увида, стручне контроле плана и јавног увида, припремају се одговарајући материјали (текстуални и графички прилози) односно презентације;
· након усвајања плана изабрани обрађивач доставља Носиоцу израде одговарајући број комплета рефералних карата који се упућују на трајно чување;
· изабрани обрађивач доставља Носиоцу израде плана и у дигиталном облику у складу са чланом 28, 29, 30, и 31 Правилника о садржини, начину и поступку израде докумената просторног и урбанистичког планирања („Сл.гласник РС“, број 32/2019 и 47/2025);
· изабрани обрађивач има обавезу и достављања планског документа у Централни регистар;
Наручилац задржава право да у коначној динамици израде планске документације одреди етапност израде и достављања исте.
Члан 13.

Пружалац се обавезује да, без писмене сагласности Наручиоца, неће током рада објављивати нити чинити доступним трећим лицима документацију и податке на пословима који су предмет овог Уговора, било у целини било у деловима.

ОБАВЕЗЕ НАРУЧИОЦА

Члан 14.

Наручилац се обавезује да Пружаоцу обезбеди увид у документацију неопходну за реализацију послова из члана 2. овог Уговора.


Члан 15.

Уколико Наручилац у току израде посла из члана 2. овог Уговора одустане од његове израде или појединих делова, дужан је да писмено обавести Пружаоца о свом одустајању и да надокнади све трошкове које је Пружалац имао до дана пријема обавештења о одустајању.

ПРЕЛАЗНЕ И ЗАВРШНЕ ОДРЕДБЕ

Члан 16.

Све евентуалне спорове који настану поводом овог Уговора – уговорне стране ће покушати да реше споразумно, а у супротном се уговара надлежност Привредног суда у Београду.

Члан 17.
Овај Уговор се може изменити само писаним анексом, потписаним од стране овлашћених лица уговорних страна.
На све што није регулисано одредбама овог Уговора, примениће се одредбе Закона о облигационим односима.
Члан 18.
Уговорне стране сагласно изјављују да су уговор прочитале, разумеле и да уговорне одредбе у свему представљају израз њихове стварне воље.
Овај Уговор је сачињен у 5 (пет) истоветних примерака, од чега је 4 (четири) примерака за Наручиоца, а 1 (један) за Пружаоца.
	ЈП ,,ПУТЕВИ СРБИЈЕ“
в.д. директора


	         ПРУЖАЛАЦ УСЛУГА
       директор

	Зоран Дробњак, дипл.грађ.инж.                        

